OpenLLM-France/wikimedia huggingface dataset:
# Lacaille 9352

Lacaille 9352 (GJ 887 / HIP 114046 / LHS 70) gure Eguzkitik 10,74 argi urtera dagoen, gure Eguzki-sistematik hurbilen dauden izarren artean hamargarrena delarik. Piscis Austrinus konstelazioan dago, Grusekin duen mugatik gertu, Beta Piscis Austrinigandik hego-ekialdera eta Gamma Piscis Austrini eta Delta Piscis Austrinigandik hego-mendebaldera. +7,34 itxurazko magnitudekoa, ezin daiteke begi hutsez ikusi.
Lacaille 9352 Nicolas Louis de Lacaillek 1763ko bere katalogoan sartu zuen izarretako bat da, katalogo horretan hego hemisferiotik behatutako 9766 izar agertzen direlarik. Gurekiko, 6,9" urtean mugitzen da, laugarren mugimendu propiorik handiena duen izarra.
M1.5V espektro motakoa, Lacaille 9352 3700 gradu kelvineko tenperatura efektiboa duen nano gorri bat da. Eguzki argitasunaren %1 ingururekin, bere metaltasuna gure eguzkiarenaren %60koa da. Bere diametro angeluarraren neurria, linboaren iluntzea (1,388 arku milisegundo) kontutan hartuta, bere erradioa kalkulatzea ahalbidetzen du, Eguzkiak duenaren %64koa dena, beste iturri batzuk, berriz erradio txikiago bat estimatzen dute, eguzki erradioaren %49koa. Bere masa, gure eguzkiarenaren erdia da.
Lacaille 9352ren gure eguzkiarenganako hurbiltasuna kontutan hartuta, izar honek interes astronomiko handia izan du. NASAren Space Interferometry Mission (SIM)en lehenengo helburutzat aukeratua izan da, hiru lur masako masa duten planeten aurkikuntza proiektua izarragandik gertuen dauden 2 unitate astronomikoetan zehar. Orain arte, Hubble espazio teleskopioak ez du planeta erraldoiren baten edo nano marroi baten tamainako objekturik detektatu izar honen inguruan. Igorritako argi infragorria barne, balizko planeta lurtar batek (ur likidoa izateko gai litzatekeena) Lacaille 9352 izarragandik 0,22 unitate astronomikoko distantziara egon beharko luke.

## Erreferentziak

* 1 2 3 4 5 van Leeuwen, F.. (2007ko azaroa). «Validation of the new Hipparcos reduction» Astronomy and Astrophysics 474 (2): 653–664. doi:10.1051/0004-6361:20078357. Bibcode: 2007A&A...474..653V..
* 1 2 3 Cousins, A. W. J.. (1973). «UBV photometry of some southern stars» Monthly Notes of the Astronomical Society of Southern Africa 32: 11. Bibcode: 1973MNSSA..32...11C..
* 1 2 3 4 Demory, B.-O.; Ségransan, D.; Forveille, T.; Queloz, D.; Beuzit, J.-L.; Delfosse, X.; di Folco, E.; Kervella, P. et al.. (2009ko urria). «Mass-radius relation of low and very low-mass stars revisited with the VLTI» Astronomy and Astrophysics 505 (1): 205–215. doi:10.1051/0004-6361/200911976. Bibcode: 2009A&A...505..205D..

## Kanpo estekak

* Datuak: Q649990
* Multimedia: Lacaille 9352 / Q649990
# Lac-Édouard (Quebec)

Lac-Édouard Quebeceko udalerri bat da, Kanadan. Mauricie eskualdean kokatuta dago, eta horren barruan dagoen — konderriko eskualde udalerria da.. 2011ko zentsoaren arabera 175 biztanle zituen 916.22 kilometro koadroko azaleran.

## Kanpo estekak

* Datuak: Q3214681
* Multimedia: Lac-Édouard / Q3214681
# Lac qui Parle konderria (Minnesota)

Lac qui Parle konderria (ingelesez: Lac qui Parle County) Minnesotako konderri bat da, Ameriketako Estatu Batuetan. Hiriburua Madison da. 2010eko zentsuaren arabera 7.259 biztanle zituen, Lac qui Parle kilometro koadroko azaleran.

## Geografia

Lac qui Parle konderriak 2.015,04 kilometro koadro ditu. Horietatik 33,64 ura dira. Beste 1.981,39 lurra dira. Biztanleria dentsitatea 3,6 da.

## Demografia

2010eko zentsoan bizi ziren 7.259 pertsonetatik 7.148 txuriak edo hispanoak dira. Horietatik hispano edo latino kategorian 108 dira. 17 beltzak edo afroamerikarrak. 10 amerikar natiboak ziren eta 2 Hawaii edo Pazifikoko irletako natiboak. 29 asiarrak ziren. Bestelako arraza bat kategorian 1 biztanle daude. Bukatzeko euren burua arraza bat baino gehiagotan 52 pertsonek kokatzen zuten.

### Biztanleria piramidea
## Kanpo estekak

* Datuak: Q486261
* Multimedia: Lac qui Parle County, Minnesota / Q486261
# Lacaille 8760

Lacaille 8760 (GJ 825 / HD 202560 / HIP 105090) gure Eguzki-sistematik 12,87 argi-urtera, Microscopium konstelazioan dagoen izar bat da. +6,67 itxurazko magnitudekoa, Alfa Microscopiigandik hegoaldera, Gamma Microscopiigandik hego-mendebaldera eta Theta1 Microscopiigandik ipar-mendebaldera dago. Nicolas Louis de Lacaillek 1763an argitaratutako hego hemisferioko 9766 izarren katalogoan sartu zuen izarretako bat da.
Lacaille 8760 nano gorri bat da, bere espektro mota, kontsultatutako iturrien arabera, K7 eta M2Veren artean dagoelarik. Bere magnitude absolutua Lurretik gertu dauden Proxima Centauri, Wolf 359 eta Ross 154 bezalako beste nano gorri batzuena baino handiagoa da, bere argitasuna eguzki argitasunaren %2,8a delarik. Bere masa, 0,6 eguzki masa ingurukoa da, eta bere diametroa eguzki diametroaren %66 eta %72 artekoa da.
Izar ñirñirkari bat da, baina ez bereziki aktiboa, batez beste, egunean behin baino gutxiagotan erupzio egiten duelarik. AX Microscopii izar aldagarri izendapena darama. Izar ñirñirkari bezala duen aktibitate txikia eta galaxiaren inguruko bere orbita eszentrikoagatik (e = 0,23) Lacaille 8760 gure Eguzkia bezain zaharra behintzat badela pentsatzen da. Gertuen dituen izarrak Epsilon Indi, 4,1 argi urtera, Gliese 832, 4,2 argi urtera, eta Lacaille 9352, 4,9 argi urtera dira.

## Erreferentziak

* 1 2 3 4 Perryman, M. A. C.; Lindegren, L.; Kovalevsky, J.; Hoeg, E.; Bastian, U.; Bernacca, P. L.; Crézé, M., Donati, F.; Grenon, M. et al.. (1997ko uztaila). «The HIPPARCOS Catalogue» Astronomy and Astrophysics 323: L49–L52. Bibcode: 1997A&A...323L..49P..
* 1 2 3 4 V* AX Mic -- Flare Star. in: SIMBAD. Centre de Données astronomiques de Strasbourg.
* 1 2 3 Torres, C. A. O.; Quast, G. R.; da Silva, L.; de La Reza, R.; Melo, C. H. F.; Sterzik, M.. (2006ko abendua). «Search for associations containing young stars (SACY). I. Sample and searching method» Astronomy and Astrophysics 460 (3): 695–708. doi:10.1051/0004-6361:20065602. Bibcode: 2006A&A...460..695T..
* ↑ Perryman. (1997). HIP 105090. in: The Hipparcos and Tycho Catalogues..

## Kanpo estekak

* Datuak: Q1143187
# Lac-du-Cerf (Quebec)

Lac-du-Cerf Quebeceko udalerri bat da, Kanadan. Laurentides eskualdean kokatuta dago, eta horren barruan dagoen Antoine-Labelle konderriko eskualde udalerria da.. 2011ko zentsoaren arabera 415 biztanle zituen 73.14 kilometro koadroko azaleran.

## Kanpo estekak

* Datuak: Q3214680
* Multimedia: Lac-du-Cerf / Q3214680
# Lac La Croix Indiar Poni

Lac La Croix indiar ponia, (ingelesez "Lac La Croix Indian Pony", frantsesez "Poney indien du lac La Croix"), Kanadako Ontarioko bertako zaldi arraza bat da. Bere tamaina zein beste hainbat ezaugarriengatik ponien sailkapen taldean sartzen da.

## Arrazaren historia

Poni hauen arbasoak Cayuse tribuko amerindiarek erabiltzen zituzten, eta horregatik ere "Cayuse" deitzen da arraza hau. Poni hauek Ameriketako Estatu Batuetatik Kanara heldu omen ziren, eta bertan arraza garatu. Horretarako kanadiar zaldi zein mustang zaldiekin nahastu zituzten XIX.en mendean

## Ereferentziak

* ↑ http://www.theequinest.com/breeds/lac-la-croix/

## Kanpo estekak

* (Ingelesez) Arrazari buruzko artikulua "The equinest" entziklopedian
* (Ingelesez) Arrazari buruzko artikulua
* Datuak: Q3396205
* Multimedia: Lac La Croix Indian Pony / Q3396205
# Komitatibo

Komitatiboa kasu gramatikoa da, «zerbaitekin / norbaitekin batera» adierazten duena.
Hizkuntza eranskarien artean zabalduta dago eta euskaran «-(a)rekin / -ekin» atzizkiak ditu.

## Munduko hizkuntzetan

Kasu hau, adibidez, bepsaerak (uraldar hizkuntzen kidea) du; hizkuntza horretan kasuak -nke eta -(i)denke atzizkiak ditu: koiranke «txakur batekin / txakurrarekin» — koiridenke «txakurrekin».
Izan ere, hizkuntza eranskari batzuek komitatiboaren atzizkia «eta» hitzaren ordez erabiltzen zuten eta, horren ondorioz, «eta» hitza mailegatu zuten, adibidez, finlandierazko / estonierazko ja «eta» hitza germaniar hizkuntza batetik eratorri zen eta turkierazko ve «eta» hitza persieratik eratorri zen.
Hizkuntza indoeuropearren artean osetierak du kasu hau.

## Ikus, gainera

* Kasu (gramatika)
* Gramatika
* Izen
* Morfologia

## Kanpo estekak

* Datuak: Q838581
# Komjatice

Komjatice Eslovakiako udalerri bat da, Nové Zámkyko barrutian kokatuta. 30,76 km²ko azalera du eta 4338 biztanle 2017ko datuen arabera.

## Historia

Idatzizko lehen aipamena 1256. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q261162
* Multimedia: Komjatice / Q261162
# Komisio (argipena)

Komisioa zerbitzu bat burutzeagatik ordaintzen den saria da. Gehienetan, salerosketa batean bitartekari gisa aritzeagatik jasotzen da edo diru kopuru jakin baten inguruko operazio bat burutzeagatik ordaintzen da, zenbatekoaren portzentaje moduan gehienetan. Hainbat komisio mota daude:
* banku komisioak, bankuek bezeroei kontuak eduki, ordainketak eta transferentziak burutu eta beste zerbitzuengatik kobratzen dituztenak;
* burtsa komisioak, burtsako artekariak egindako zerbitzuengatik kobratzen dituena;
* erretrokomisioak, legez kanpoko komisioak dira, non bitartekariak operazio batean dirua entregatu behar duenarekin aurrez komisio bat adostu baina gerora beste aldearekin ezkutuan adostuta operazioaren zenbatekoa handituz zenbateko gehigarria jasotzen duen.
# Komikia Galizian

Komikia Galizian (Banda Deseñada Galega) XXI. mendearen hasieran garapen handia izaten ari da. Izan ere, 2000. urtetik 50 lan baino gehiago argitaratu dituzte bertako egileek.
Halaber, 1988an antolatu zituzten Ourensen lehenengo komiki jardunaldiak, "Xornadas de Banda Deseñada" izenekoak. 1998an "Viñetas desde o Atlántico" jaialdia abiatu zuten A Coruñan eta 2001ean "BD Banda" aldizkari elebiduna eta "Polaqia" ekimena martxan hasi ziren.
2002an, oso garrantzitsua izan zen proiektua abian ipini zuten, haurrei zuzenduriko "Golfiño" izeneko argitalpena hain zuzen ere, "La Voz de Galicia" egunkariarekin batera ateratakoa.
2003an, bestela, "Barsowia" aldizkariaren lehenengo zenbakia atera zuten.
Azkenik, aipatzekoa da "Prestige" petroliontziaren hondamendiaren aurrean sortutako "Colectivo Chapapote" ekimena, "Nunca Mais" plataformaren barruan.

## Egileak

Komikiaren munduan ezagunak ditugu Miguelanxo Prado eta David Rubin, besteak beste, bai eta Alberto Guitian, Kiko Dasilva, Migeul Porto eta Enma Rios ere.

## Argitaletxeak

Gaur egun gero eta argitaletxe gehiago dago herrialdean, tartean "El Patito Editorial", "Factoría K", "Xerais", "BD Banda" eta "Fuck Cómics".

## Kanpo estekak

* (Galizieraz) Culturagalega.org
* (Galizieraz)(Gaztelaniaz)BD Banda
* (Galizieraz) "Xornadas de Banda Deseñada" (Ourense)
* Datuak: Q12261559
# Komikigile

Komikigilea komikiak sortze prozesuan parte hartzen duen profesionala da. Komikietako gidoia idazten du, komikietako binetak marrazten ditu, koloreak gehitzen ditu, tinta markak edo itzalak gehitzen ditu... Lan horietan jardun edo koordinazio lanak egiten ditu. Edo testuetako letrak, errotuluak etab. gehitzen ditu.

## Kanpo estekak

* Datuak: Q715301
* Multimedia: Comics artists / Q715301
# Larrakaizko tunela

Larrakaizko tunela Nafarroako tunel bat da, Sunbilla udalerrien lursailetan, hortik bere izena. Bertatik N-121-A errepidea igarotzen da.

## Ikus gainera

* N-121-A

## Kanpo estekak

* Datuak: Q99542953
# Larrako dorretxea

Larrako dorretxea Bilboko Ibarrekolanda auzoan kokaturiko eraikina da. XVI. mendean eraikia, Larrea leinuaren jabetza izan zen.
Dorretxearen jatorrizko kokalekua Deustuko elizatearen ibarra (gaur egun Sain Inazio auzoan) izan zen baina XX. mendeko 60ko hamarkadan, Deustuko kanalaren obren ondorioz eta garai horretan Bilboko alkatea zen Javier Ybarraren ekimenez, egun Sarriko parkea den lurretan berreraikia izan zen. Adituen arabera berreraikitzeak ez zuen eraikinaren egitura originala errrespetatu. Horrez gain, lekualdatzea gauzatzean horma bat galdu egin zen eta beste bat haizete batek bota zuen.
Urizar dorretxearekin batera, Bilbon geratzen den dorretxe bakarra da.

## Kanpo estekak

* (Gaztelaniaz)"La torre de Larrako"
* (Gaztelaniaz)"Torre de Larraco"
* Datuak: Q19948015
* Multimedia: Larrako Torre / Q19948015
# Larralde

Larralde euskal deitura da, zenbait lagunek dutena:

## Euskal herritarrak

* Larralde-Diustegi: Lapurdiko familia.
** Alexandre Larralde-Diustegi: politikaria, Biarrizko alkatea.
* Madalen Larralde: Frantziako Iraultzan fusilatutako saratarra.
* Beñat Larralde, Bordaxuri (1771 - 1853): bertsolaria. Martin beste Bordaxuriren osaba.
* Martin Larralde, Bordaxuri (1782 - 1821): bertsolaria. Beñaten iloba.
* Jan Battitt Larralde (1804 - 1870): olerkaria. Beñat Larralderen semea.
* Jan Piarre Larralde, Panpale (1886 - 1945): bertsolaria.
* Jean Larralde: pilotari luhusoarra.
* Eñaut Larralde: kantaria.
** Etxamendi eta Larralde: aurrekoak Eñaut Etxamendirekin osatzen zuen bikotea.
* Xabier Larralde: ezker abertzaleko eleduna.
* Iñaki Larralde (1985): pilotaria.
* Joseba Larralde (1986): txirrindularia.

## Beste herrialde batzuetakoak

* Rómulo Larralde, Romney Brent (1902 - [976]]) aktore mexikarraren jaiotza izena.
* Crisólogo Larralde (1902 - 1962): politikari argentinarra.
** Larraldistak: aurrekoaren jarraitzaileak.
* José Larralde (1937): euskal jatorriko abeslari argentinarra.
* Marta Larralde (1981): aktore galiziarra.

## Bestelakoak

* Larralde: Milafrangako auzoa.
* Larraldea: Senpereko Amotze auzoko kultura gunea.
* La Flor de Larralde-Larraldeko Lorea: Arturo Campiónen antzezlana. Madalen Larralderen bizitzan oinarritua.

## Kanpo estekak

* Datuak: Q11688346
# Larraitz Amezaga del Frago

Larraitz Amezaga del Frago (Donostia, Gipuzkoa, 1990) endometriosia pairatzen duen emakumea eta EndoFeliz liburuaren egilea da.

## Biografia

Larraitz Amezaga Del Frago endometriosia duten emakumeei zuzendutako EndoFeliz informazio-kanalaren sortzailea da, ahalik eta bizitza osoena eta asebeteena lortzeko. Endometriosiarekin diagnostikatu zioten 29 urterekin. Behcet gaixotasuna, tinnitus, antsietatea eta izu-erasoak ere baditu. Oso gaixotasun gogorra da eta hasieratik bere helburua bere aletxoa jartzea izan da; eta endometriosia duen emakume bakar bati laguntzea lortzen badu, proiektua arrakastatsua izango dela uste du.
Informazio kanalaz gain, 2023an EndoFeliz. Por una vida plena y satisfecha con endometriosis liburua argitaratu zuen eta izenburu horrekin, ongi bizitzeko itxaropena eman nahi die berak bezala endometriosia pairatzen duten emakumeei. Liburuak izandako harrera onaren aurrean euskarara ekartzeko kanpainari ekin zion.

## Argitalpenak

* EdoFeliz. Por una vida plena y satisfecha con endometriosis

## Erreferentziak

* ↑ «Larraitz Amezaga: «Hilekoak ez du minik eman behar»» www.berria.eus 2023-11-17 (Noiz kontsultatua: 2023-11-23).
* ↑ Frago, Larraitz Amezaga Del. «Larraitz Amezaga Del Frago» Pikara Magazine (Noiz kontsultatua: 2023-11-27).
* ↑ SLU, Herritar Berri. (2023-11-02). «Endometriosiaren diagnostiko azkarra eta jasaten dutenen bizia hobetzea xede» GAUR8 (Noiz kontsultatua: 2023-11-27).
* ↑ Irutxuloko, Hitza(e)ko. (2023-10-18). «Endometriosiari buruzko liburu bat euskaratzeko diru bilketa abiatu du Larraitz Amezaga del Frago donostiarrak» Irutxuloko Hitza (Noiz kontsultatua: 2023-11-27).
* ↑ «Larraitz Amezaga: “Hay mujeres con endometriosis que se han quedado en una silla de ruedas”» www.elsaltodiario.com (Noiz kontsultatua: 2023-11-27).

## Kanpo estekak

* Datuak: Q123561932
# Larraitz Ariznabarreta

Larraitz Ariznabarreta Garabieta (Bilbo, Bizkaia, 1968) kulturaniztasunean doktorea.Martin Ugalde idazlean aditua da, eta doktore tesia idatzi zuen: "Martín de Ugalde: cartografía de un discurso" izenekoa.

## Biografia

Larraitz Bilbon jaio zen, baina urte luzez Zarautzen (Gipuzkoa) bizi izan da, eta bere burua zarauztartzat du. Mondragon Unibertsitatean jardun zuen irakasle.
Euskal Herrian abiatutako karrera akademikoari jarraipena emateko joan zen AEBetara, 2016an eta Boiseko Unibertsitatean aritu ostean, Nevadara lekualdatu zen. Renoko Unibertsitatean (Nevada) euskal gaiak irakasten eta ikertzen ditu. Hamaika Bide Elkartearen partaidea da.

### Lanak

* Tratamiento de la violencia de género en la prensa vasca.
* La Escritura Como Lugar para Vivir en la Obra del Exilio de Martin Ugalde (2006)
* Ahozko komunikazioa (2015) talde lana
* Idatzizko komunikazioa (2015) talde lana
* Ikerketa eskolan (2015) talde lana
* Espacios de la heterodoxia del exilio (2017)
* Donald Trump, Amesgaizto amerikarra (2017) Talde lana.
* Beotibar Zazpi mende geroago (1321-2021) (2021). Xabier Irujorekin batera idatzia.
* Erbestea eta humanitateak. Kulturaren bideak. 80 urte beranduago. Koordinadoreak: Carmen Gil Fombellida eta Larraitz Ariznabarreta. Donostia: Hamaika Bide elkartea, 2021. 411 or. ISBN: 9 788409 361366.

## Erreferentziak

* ↑ «naiz: Ikoitzen arkatza - 1» www.naiz.eus (Noiz kontsultatua: 2020-06-27).
* ↑ (Gaztelaniaz) Quién es quién : Hamaika Bide Elkartea. (Noiz kontsultatua: 2020-05-01).
* ↑ (Ingelesez) «Larraitz Ariznabarreta | Center for Basque Studies» University of Nevada, Reno (Noiz kontsultatua: 2020-05-01).
* ↑ https://www.hamaikabide.eus/eu/nor-da-nor-3-2/
* ↑ (Gaztelaniaz) Ariznabarreta, Larraitz. (2006-01-01). Tratamiento de la violencia de género en la prensa vasca. Publicaciones de la Universidad de Deusto ISBN 978-84-9830-040-6. (Noiz kontsultatua: 2020-05-01).
* ↑ (Ingelesez) Ariznabarreta, Larraitz. «ScholarWorks La Escritura Como Lugar para Vivir en la Obra del Exilio de Martin Ugalde» La escritura como lugar para vivir en la obra del exilio de Martin Ugalde (Noiz kontsultatua: 2020-06-27).
* ↑ Ariznabarreta Garabieta, Larraitz. (2016-01-01). «La Escritura Como Lugar para Vivir en la Obra del Exilio de Martin Ugalde» El Exilio Vasco (Noiz kontsultatua: 2020-05-01).
* 1 2 3 «Bilaketaren emaitzak :: Inguma - Euskal komunitate zientifikoaren datu-basea» www.inguma.eus (Noiz kontsultatua: 2020-06-27).
* ↑ (Gaztelaniaz) «ESPACIOS DE LA HETERODOXIA DEL EXILIO, ARIZNABARRETA, LARRAITZ, ISBN: 9788461788835» www.libreriaproteo.com (Noiz kontsultatua: 2020-06-27).
* ↑ «Juan Garzia Garmendia :: Inguma - Data base of the basque scientific community» www.inguma.eus (Noiz kontsultatua: 2020-06-27).

## Kanpo estekak

* Larraitz Ariznabarreta Twitter
* Larraitz Ariznabarreta Instagram
* Larraitz Ariznarretari elkarrizketa Eitb. (2012) "Gerra osteko exilioa eta Martin Ugalde"
* Datuak: Q67219767
# Larraitz Ugarte

Larraitz Ugarte Zubizarreta (Oñati, 1976 - ) zuzenbidean doktorea, kriminologian aditua eta Soziologia Juridiko zein Mediazio Familiarreko diplomatua da. EHUko irakaslea da enpresaritza eta zuzenbidean. Mugimendu feministan militatu izan du.
2011tik 2015era Gipuzkoako Foru Aldundiko Azpiegiturak eta Mugikortasun Foru Diputatua izan da eta erakunde horretako bozeramailea.
Sortuko kidea da, eta EH Bildu taldeko legebiltzarkidea izan zen 2016tik 2020ra. 2021ean, EH Bilduren komunikazio zuzendari izateko proposatu zuen haren mahai politikoak.

## Erreferentziak

* ↑ Gipuzkoa, primera Diputación paritaria y euskaldun. Gara 2011-7-1 (Noiz kontsultatua: 2011-7-1).
* ↑ Garitano presenta hoy un gobierno experimentado en la gestión municipal. Diario de Noticias de Gipuzkoa 2011-7-1 (Noiz kontsultatua: 2011-7-1).
* ↑ «EH Bildu: ahots propiorako bidean - Debagoiena» Goiena.eus (Noiz kontsultatua: 2021-04-23).
* ↑ «Eusko Legebiltzarra - Legebiltzarkideak eta organoak - Norberaren fitxa» www.legebiltzarra.eus (Noiz kontsultatua: 2020-06-02).
* ↑ Urain, Jon O.. «EH Bilduk Otegi proposatu du koordinatzaile karguan jarraitzeko» Berria (Noiz kontsultatua: 2021-04-23).

## Kanpo estekak

* Datuak: Q12261913
# Larraitzeko baseliza

Larraitzeko Ama Birjinaren baseliza Gipuzkoako Abaltzisketa udalerriaren dagoen baseliza bat da.

## Kokalekua

Herrigunetik kanpo dago, Larraitz auzoan, Abaltzisketatik Zaldibi eta Gaintzarako bidean eta Txindoki mendiaren itzalpean eta magalean.
Baselizaren inguruan hainbat taberna, janlekua, aisialdigunea eta aparkalekua daude, azken hau Txindoki mendira igotzeko abiapuntu ohikoena, bai eta Aralarko natura parkean barneratzeko ohiko abiapuntuetako bat ere.

## Eraikina

XVIII. mendean eraiki zen eta barnean ezker besoan haurra duen Ama Birjinaren egurrezko taila gotiko bat dago. Larraitzeko Ama Birjinak inguruko baserritarren artean estimu handia du, usadioz ahalmen miragarriak dituelako ustea baitago.

## Emakume izena

Bestalde, euskaraz nahiz euskaldunen artean hain ohikoa den Larraitz emakumezko izenak Ama Birjina eta leku honetan jatorria du.

## Ikus gainera

* Larraitz
* Txindoki

## Kanpo estekak

* Datuak: Q20492280
* Multimedia: Larraitz (baseliza) / Q20492280
# Larrakarte

Larrakarte, Nafarroa probintzian topa dezakegun euskal mendia da.
Saioa eta Xuriain bezalako erraldoien itzalpean, mendizale gutxi oroitzen dira Artesiagako mendatearen inguruan beste mendirik dagoenik: Egurtegi, Zagua, Larrakarte.
Mendi ederrak dira, hala ere, eta Artesiagatik txango politak egin daitezke belardi goxoz estalitako gain horietan barrena, Baztan eta Kintoko bazterrik urrunenak ezagutuz.

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Larrakarte (Mendikat)

## Kanpo estekak

* Larrakarte, http://www.euskal-herria.org/.
# Larraitza

Larraitza, Aitzandia edo Izandia, Urbasako hegoaldeko gailurra da (1.055 m), Ameskoabarren eta Abartzuzako udalerrien eremuetan (Nafarroa).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Larraitza (Mendikat)

## Kanpo estekak

* Datuak: Q12261915